Taylor Swift

**Taylor Alison Swift** (s. 13. joulukuuta 1989 West Reading, Pennsylvania, Yhdysvallat) on yhdysvaltalainen laulaja-lauluntekijä.  Hänen levyjään on myyty maailmanlaajuisesti yli 200 miljoonaa kappaletta. Swift on tunnettu tarinallisista omaelämänkerrallisista sanoituksistaan. Hänen menestyneimpiä kappaleitaan ovat muun muassa ”Anti-Hero”, ”Blank Space”, ”Shake It Off”, ”Love Story”, ”You Belong with Me” ja ”We Are Never Ever Getting Back Together”.

Swift aloitti uransa countrylaulajana. Hän julkaisi ensimmäisen albuminsa *[[Taylor Swift (albumi)|Taylor Swift]]* 16-vuotiaana vuonna 2006. Seuraava albumi *[[Fearless (albumi)|Fearless]]* (2008) toi Swiftille myös kansainvälistä menestystä. Kappaleista ”Love Story” ja ”You Belong with Me” tuli crossover-hittejä, joita soitettiin sekä country- että popkanavilla. Swift vaihtoi tyyliä kokonaan popmusiikkiin vuoden 2014 albumilla *[[1989 (Taylor Swiftin albumi)|1989]]*. Albumi sisälsi hitit ”Shake It Off” ja ”Blank Space”, ja lisäsi hänen suosiotaan kansainvälisesti. Vuonna 2020 Swift levytti kaksi indie folk -albumia, *[[Folklore (Taylor Swiftin albumi)|Folklore]]* ja *[[Evermore]]*. Hän palasi popmusiikin pariin albumilla *[[Midnights]]* (2022). 

Swift on voittanut uransa aikana 14 Grammy-palkintoa. Hän on voittanut ainoana artistina vuoden albumin Grammy-palkinnon neljä kertaa. Hän on voittanut palkintoja myös American Music Awards, Billboard Music Awards ja MTV Video Music Awards -gaaloissa. Vuonna 2023 Swift valittiin *[[Time]]*-lehden vuoden henkilöksi. 

Swift on levyttänyt uudelleen neljä aiempaa albumiaan oikeuksiin liittyneen kiistan vuoksi. Hän on kampanjoinut artistien oikeuksien puolesta. Vuonna 2023 Swift aloitti *[[The Eras Tour]]* -kiertueen, josta on tullut kaikkien aikojen tuottoisin kiertue. 

## Tausta
Taylor Swift syntyi Readingin kaupungissa Pennsylvanian osavaltiossa. Swiftin vanhemmat ovat Scott ja Andrea Swift. Andrea työskenteli mainostoimistossa Swiftin tiimissä ja alkoi myöhemmin kiertää tyttärensä kanssa tämän kiertueilla. Scott Swift on investointipankkiiri. Perhe omisti myös joulukuusitilan. Perheen toinen lapsi Austin syntyi vuonna 1992.

Yhdeksänvuotiaana Swift sai ensimmäisen kitaransa, mutta hänen sormensa olivat vielä tuolloin liian pienet soittamaan. Ensimmäisen kirjoittamansa kappaleen ”Outside” hän teki 12-vuotiaana. Swiftin kappaleet kertoivat tavallisista teini-ikäisten asioista, kuten rakkaudesta ja ystävistä.

Swiftin isoäiti oli oopperalaulaja Marjorie Finlay. Hän oli yksi Swiftin inspiraation lähteistä etenkin tämän nuoruudessa. Finlay kuoli vuonna 2003. Vuonna 2020 julkaistu Swiftin kappale ”Marjorie” kertoo Finlaysta ja siinä on käytetty taustalla isoäidin oopperalevytystä. 

Swift alkoi esiintyä kymmenvuotiaana kotikaupungissaan laulamalla karaokekilpailuissa ja festivaaleilla. Vuotta myöhemmin hän matkusti Nashvilleen, Tennesseehen toivoen levytyssopimusta, ja muutaman vuoden kuluttua koko Swiftin perhe muutti Tennesseehen pysyvästi. Vielä tuolloin Swift ei saanut levytyssopimusta, vaikka hän lähettikin demonsa moneen levy-yhtiöön. Hän kuitenkin päätti olla lannistumatta kielteisistä palautteista.

Swift solmi development deal -sopimuksen Sony/RCA-yhtiön kanssa 13-vuotiaana. Hän oli yhtiön nuorin sopimuksen saanut laulaja. Hän kuitenkin lähti yhtiöstä jo vuotta myöhemmin, koska Sony ei antanut hänen julkaista albumia ennen kuin hän olisi täysi-ikäinen.

Vuonna 2004 Swift esiintyi Blue Bird -nimisessä musiikkikahvilassa Nashvillessa, missä Big Machine -levy-yhtiön Scott Borchetta huomasi hänet. Borchetta tarjosi Swiftille levytyssopimusta vuonna 2005.

## Musiikkiura

### 2006–2007: Esikoisalbumi

Swift julkaisi elokuussa 2006 esikoissinglensä ”Tim McGraw”. Albumi *[[Taylor Swift (albumi)|Taylor Swift]]* julkaistiin Yhdysvalloissa saman vuoden lokakuussa. Swift osallistui jokaisen albumin kappaleen kirjoittamiseen ja teki osan niistä kokonaan itse. Albumi sijoittui *[[Billboard 200]]* -listan 19. sijalle ja myi 39&nbsp;000 kappaletta ensimmäisen viikon aikana. Singlen ”Tim McGraw” musiikkivideo oli ensimmäisellä sijalla *CMT’s (Country Music Television) video charts* -listalla. Swift voitti samalla videollaan myös CMT Music Awardin kategoriassa ”Vuoden läpimurtovideo”.

Swift esiintyi 21. elokuuta 2007 *[[America’s Got Talent]]* -kilpailun finaalissa. Toinen *Taylor Swift* -albumin single ”Teardrops on My Guitar” julkaistiin 24. helmikuuta 2007 Yhdysvalloissa. Kappale nousi Yhdysvaltain singlelistan sijalle 13 ja countrykappaleiden listan sijalle 2. Kappale on myynyt Yhdysvalloissa kolminkertaista platinaa.

Swift voitti 7. marraskuuta vuoden 2007 countrymusiikin CMA-gaalassa parhaan uuden artistin palkinnon (Horizon Award). Hän esitti livenä myös kappaleensa ”Our Song”, josta tuli kolmas albumilta julkaistu singlekappale. ”Our Song” vietti kuusi viikkoa country-listojen ykkösenä sekä sijoittui sijalle 16 Billboard Hot 100 -listalla ja sijalle 24 Billboard Pop 100 -listalla. Swift oli alkuvuodesta 2008 ehdolla ”Parhaan uuden artistin” Grammy-voittajaksi, mutta palkinnon voitti Amy Winehouse.

”Picture to Burn” oli albumin neljäs single. Alkuvuodesta 2008 kappale sijoittui kolmannelle sijalle Billboard Country Chart -listalla. Seuraavaksi julkaistiin single ”Should’ve Said No”, joka oli viides ja viimeinen Swiftin single tämän debyyttialbumilta. Swift esitti sen 43. Annual Academy of Country Music Awards -palkintogaalassa.

Swift teki myös EP-mittaisen joulualbumin *[[Sounds of the Season: The Taylor Swift Holiday Collection]]*, joka julkaistiin 16. lokakuuta 2007. Se ei kuitenkaan menestynyt yhtä hyvin kuin esikoisalbumi. Albumi sisälsi jouluklassikkoja, kuten ”Last Christmas”, mutta myös Swiftin itse kirjoittamia kappaleita. 

Kesällä 2008 Swift julkaisi EP:nsä *[[Beautiful Eyes]]*. Levy myi 45&nbsp;000 kappaletta ensimmäisellä myyntiviikollaan ja sijoittui kärkisijalle Billboard Top Country Albums -listalla ja sijalle yhdeksän Billboard 200 -listalla. Swift oli MySpace-sivuston etsityin julkisuuden henkilö vuonna 2008.

### 2008–2009: Fearless

Swiftin toinen albumi *[[Fearless (albumi)|Fearless]]* julkaistiin 11. marraskuuta 2008 Yhdysvalloissa. Albumi sijoittui ensimmäiseksi Billboard 200 -albumilistalla. Sen ensimmäisenä singlenä julkaistiin kappale ”Love Story”. Singlestä tuli hitti sekä country- että poplistoilla. Kahdeksassa viikossa *Fearless* myi yli 338&nbsp;467 maksullista latausta, mikä teki albumista parhaiten myyneen countrylevyn koko lataushistoriassa. Ensimmäisellä viikollaan *Fearless*-levyltä seitsemän kappaletta nousi Billboard Hot 100 -singlelistalle. Albumi on koko countryhistorian ensimmäinen naisartistin tekemä albumi, joka on pysynyt kahdeksan viikkoa Billboard 200 -listalla. Albumit *Fearless* ja *Taylor Swift* sijoittuivat sijoille yksi ja kaksi vuoden 2008 Kanadan countryalbumilistalla. 

*Fearless*-albumin toiseksi singleksi valittiin kappale ”White Horse”, joka julkaistiin 8. joulukuuta 2008 ja nousi listasijalle 13. Albumin kolmas single oli ”You Belong with Me”, ja siitä tuli crossover-hitti, jota soitettiin sekä country- että popkanavilla. 10. tammikuuta 2009 Swift teki ensimmäisen musiikkivierasesiintymisensä tv-ohjelmassa *[[Saturday Night Live]]*. Hän voitti kaksi CMT-palkintoa kesäkuussa.

Swift teki ensiesiintymisensä VMA-gaalassa 13. syyskuuta. Swift oli juuri noutamassa voittamaansa palkintoa videosta ”You Belong with Me” lavalta ja puhumassa kiitospuhettaan, kun räppäri Kanye West tuli lavalle ja otti mikrofonin kertoakseen mielipiteensä Swiftin voitosta. Westin mielestä Beyoncén videon ”Single Ladies (Put a Ring on It)” olisi pitänyt voittaa tuo palkinto, koska se oli hänestä yksi parhaista videoista pitkiin aikoihin. Tämä sai yleisön buuaamaan. Tapahtuma sai paljon julkisuutta ja vaikutti molempien artistien uriin ja julkisuuskuvaan. West pyysi Swiftiltä anteeksi aiheuttamaansa häiriötä muun muassa *[[The Jay Leno Show|The Jay Leno Show’ssa]]*.

Vuoden 2010 Grammy-gaalassa Swift voitti neljä palkintoa. *Fearless* palkittiin vuoden albumin Grammy-palkinnolla.

Swiftin kappale ”Crazier” oli mukana elokuvassa *[[Hannah Montana: The Movie|Hannah Montana]]* (2009) ja kappale ”Today Was a Fairytale” elokuvassa *[[Ystävänpäivä (elokuva)|Ystävänpäivä]]* (2010). ”Today Was a Fairytale” sijoittui Billboard Hot 100 -listan sijalle kaksi ja Kanadan Hot 100 -listalla sijalle yksi, mikä teki siitä Swiftin ensimmäisen ensimmäiselle sijalle yltäneen singlen Kanadassa.

### 2010–2011: Speak Now

Swiftin kolmas studioalbumi *[[Speak Now]]* ilmestyi loppuvuodesta 2010. Swift on kirjoittanut ja säveltänyt levyn kaikki kappaleet itse. Kappaleet kertovat hänen elämästään ja seurustelusuhteistaan. Swiftin mukaan kappaleet sisältävät asioita, joita hän ei uskaltanut sanoa ääneen. Levy myi ensimmäisen viikon aikana Yhdysvalloissa 1&nbsp;047&nbsp;000 kappaletta. 

Levyn ensimmäiset singlet olivat kappaleet ”Mine” ja ”Back to December”. Albumin kolmas single oli kappale ”Mean”. Swift kertoi kirjoittaneensa laulun vastauksena kriitikolle, joka kritisoi häntä erityisen ilkeän tuntuisella tavalla. ”Mean” voitti kaksi Grammy-palkintoa.

### 2012–2013: ''Red''

Swiftin neljäs studioalbumi, *[[Red (Taylor Swiftin albumi)|Red]]*, julkaistiin 22. lokakuuta 2012. Albumi nousi iTunesin listaykköseksi 31 maassa ensimmäisen päivän aikana. Levyllä on 16 kappaletta. Levystä julkaistiin myös Deluxe Edition, joka sisälsi kaksi levyä, kolme uutta kappaletta ja kolme erilaista versiota kolmesta muusta tavallisella levyllä olleesta kappaleesta. 

Albumilla on aiempaa enemmän popvaikutteita. Swift teki albumilla yhteistyötä useiden tuottajien ja lauluntekijöiden kuten Dan Wilsonin, Max Martinin, Shellbackin ja Liz Rosen kanssa. Hän sävelsi ja levytti dueton ”Everything Has Changed” Ed Sheeranin kanssa ja ”The Last Time” Snow Patrol -yhtyeen Gary Lightbodyn kanssa. Swift sanoi halunneensa oppia erilaisilta lauluntekijöiltä kirjoitettuaan edellisen albuminsa *[[Speak Now]]* yksin.

Ensimmäisenä singlenä levyltä julkaistiin popkappale ”We Are Never Ever Getting Back Together”, jonka musiikkivideo keräsi nettisivusto YouTubessa ensimmäisen kahden kuukauden aikana yli 54 miljoonaa katselukertaa. Kappale nousi Billboard Hot 100 -listalla kärkisijalle ja Suomen virallisella listalla 18. sijalle. Seuraavana julkaistut promosinglet ”Red”, ”Begin Again”, ”I Knew You Were Trouble” ja ”State of Grace” nousivat kaikki vuorotellen iTunesin kymmenen ostetuimman kappaleen listalle Yhdysvalloissa. 

”Begin Again”, ”Red” ja ”I Knew You Were Trouble” julkaistiin myöhemmin virallisina singleinä. ”I Knew You Were Trouble” -kappaleesta tuli hitti Yhdysvalloissa ja kansainvälisesti. Single oli parhaimmillaan Billboard Hot 100 -listalla sijalle kaksi.

*Red* palkittiin muun muassa ”Billboard Top Country Album of 2013” ja ”Billboard Top 200 Album of 2013”, ”American Music Awards Favorite Country Album” ja ”Canadian Country Music Association Top Selling Album of 2013” *-*palkinnoilla. Swift kiersi Yhdysvallat, Kanadan, Australian, Uuden-Seelannin, Ison-Britannian, Saksan ja Aasian Red-maailmankiertueellaan.

Swift levytti vuonna 2012 myös hyväntekeväisyyssinglen ”Ronan”, jonka tuotto meni syöpäjärjestöille.
Kaksi hänen kappalettaan, The Civil Wars -yhtyeen kanssa tehty ”Safe & Sound” ja soolokappale ”Eyes Open”, oli lisäksi mukana elokuvan *[[Nälkäpeli (elokuva)|Nälkäpeli]]* soundtrack-albumilla. ”Safe & Sound” voitti parhaan visuaaliselle medialle kirjoitetun kappaleen Grammy-palkinnon. Vuonna 2013 Swift vieraili Tim McGraw’n kappaleella ”Highway Don’t Care”.

### 2014–2016: ''1989''

Swiftin viides albumi *[[1989 (Taylor Swiftin albumi)|1989]]* julkaistiin lokakuussa 2014. Albumin ensimmäinen single ”Shake It Off” ylsi Billboard Hot 100 -listan kärkeen ja oli siellä yhteensä neljä viikkoa. Myös albumin toinen single, ”Blank Space”, nousi listan kärkeen, ja Swift on ensimmäinen naisartisti, jonka single syrjäytti saman artistin edellisen singlen kärkisijalta. *1989* palkittiin vuoden albumin Grammy-palkinnolla.  Albumia seurasivat popalbumit *[[Reputation]]* (2017) ja *[[Lover (albumi)|Lover]]* (2019).

Swiftin viides albumi, hänen syntymävuotensa mukaan nimetty *[[1989 (Taylor Swiftin albumi)|1989]]* julkaistiin 27. lokakuuta 2014. Swift teki albumilla yhteistyötä Max Martinin, Shellbackin ja Jack Antonoffin kanssa. *1989* on Swiftin ensimmäinen pop-albumi. Sen tavallinen versio sisältää 13 kappaletta. Livestreamissä soitettiin ensimmäinen single tuolta albumilta, popkappale ”Shake It Off”, sekä sen musiikkivideo. Single nousi Billboard Hot 100 -listan ykköseksi, ja siitä tuli näin Swiftin uran toinen kärkisijan saavuttanut single Yhdysvalloissa.

Seuraava singlejulkaisu oli kappale ”Blank Space”, jonka musiikkivideon Swift sanoi näyttävän median luoman kuvan hänestä, hullun naisen, joka vaihtaa jatkuvasti miestä ja kirjoittaa lauluja heistä. Musiikkivideo ja laulu saivat paljon hyviä arvosteluita. Kolmas single ”Style” kertoo Swiftin ja Harry Stylesin seurustelusuhteesta. Neljäntenä julkaistiin ”Bad Blood” -kappaleen remix-versio, joka sisältää hiphop-laulaja Kendrick Lamarin räp-osuuden. Kappaleen musiikkivideolla esiintyy useita julkisuuden henkilöitä.

Albumia *1989* myytiin Yhdysvalloissa julkaisuviikollaan 1,2 miljoonaa kappaletta, mikä teki Swiftistä ensimmäisen artistin, jonka kolme albumia ovat myyneet maassa miljoona kappaletta yhden viikon aikana. Albumi voitti vuoden albumin ja parhaan popalbumin Grammy-palkinnot vuoden 2016 Grammy-gaalassa.

Swift riitaantui vuonna 2016 Kanye Westin ja hänen silloisen vaimonsa Kim Kardashianin kanssa Westin julkaistua kappaleen, jossa hän puhuu Swiftistä halventavasti. Kappaleessa on muun muassa säe ”Me and Taylor might still have sex, why, I made that bitch famous”. West väitti Swiftin hyväksyneen sanoitukset, Swift väitti ettei ollut koskaan kuullut kappaletta. Kardashian julkaisi nauhoitteen, jolla West lukee osan sanoituksia Swiftille. Kardashian kutsui Swiftiä käärmeeksi ja sai paljon tukea. Swiftin sosiaalinen media täyttyi käärme-emojeista ja hänestä kirjoitettiin monia kielteisiä artikkeleita. Riidan jälkeen Swift vetäytyi julkisuudesta. Vuonna 2020 nauhoituksesta vuoti julkisuuteen pidempi versio, josta kävi ilmi, että Swift oli kuullut osan sanoituksista, mutta ei kappaleen lopullista versiota eikä tiennyt, että häntä kutsuttaisiin bitch-sanalla.

### 2017–2018: ''Reputation''

Elokuussa 2017 Taylor poisti kaiken sisällön Instagram- ja Twitter-tileiltään. Sen jälkeen hän alkoi lisäillä käärmeaiheisia videoklippejä some-tileilleen. Tämän jälkeen hän julkisti uuden albuminsa nimen *[[Reputation]]* (suom. ”maine”), joka viittaa hänen medialta saamaansa maineeseen ja huonoon julkisuuteen edellisenä vuonna. Albumin ensimmäinen single ”Look What You Made Me Do” julkaistiin 25. elokuuta 2017 ja kappaleen musiikkivideo sai ensiesityksensä MTV:n VMA-gaalassa 27. elokuuta. Youtubessa kappaleen musiikkivideota katsottiin 24 tunnin aikana 43,2 miljoonaa kertaa, mikä oli enemmän kuin millään muulla musiikkivideolla aikaisemmin. Se rikkoi vuorokauden katselukertojen ennätyksen myös Vevo-palvelussa. Musiikkivideo sisälsi paljon viittauksia Kanye Westiin ja Kim Kardashianiin. Videolla esiintyy myös käärmeitä, mikä on viittaus hänen ja Kim Kardashianin väliseen riitaan.

Swiftin levytyssopimus Big Machine -levy-yhtiön kanssa päättyi vuonna 2018. Hän sopi uuden levytyssopimuksen Universal Music Group -yhtiön kanssa. Sopimuksen mukaan Swift saa omistusoikeudet levyttämiensä uusien kappaleiden master-nauhoituksiin, toisin kuin hänen edellisessä sopimuksessaan Big Machinen kanssa. Sopimus hyödytti myös muita artisteja, sillä sen mukaan Universal sitoutui jakamaan osan Spotify-osakkeidensa tuotoista kaikkien artistiensa kesken.

Swift otti ensimmäistä kertaa kantaa politiikkaan joulukuussa 2018 kannattamalla julkisesti demokraattien ehdokasta Phil Bredeseniä senaattiin. Swiftin kannanotto johti uusien äänestäjien rekisteröitymiseen.

### 2019–2020: ''Lover''
Swift julkaisi elokuussa 2019 seitsemännen albuminsa *[[Lover (albumi)|Lover]]*. *Lover* nousi Billboard 200 -listan kärkeen. Albumilta on julkaistu singlet ”Me!”, ”You Need to Calm Down”, ”Lover” ja ”The Man”. Albumin musiikki on teemoiltaan ja tyyliltään *Reputation*-albumin musiikkia kevyempää ja elämänmyönteisempää. Suuri osa kappaleista on rakkauslauluja. Lisäksi Swift käsittelee yhteiskunnallisia teemoja esimerkiksi kappaleessa ”You Need to Calm Down”, jonka sanoituksissa hän ottaa kantaa seksuaalivähemmistöjen kohtaamaa syrjintää vastaan.

Swift julkaisi itse säveltämänsä joululaulun ”Christmas Tree Farm” 6. joulukuuta 2019. Kappaleen musiikkivideo koostuu hänen vanhoista kotivideoistaan lapsuusajoilta.

Swift ajautui vuonna 2019 kiistaan entisen levy-yhtiönsä Big Machine Recordsin ja sen uuden omistajan Scooter Braunin kanssa Big Machinen julkaiseman tuotantonsa master-nauhoitusten omistajuudesta ja käytöstä. Swift ei hyväksynyt, että levy-yhtiön entinen omistaja Scott Borchetta myi hänen nauhoitustensa oikeudet Braunille. Swift yritti turhaan ostaa oikeuksia itselleen. Swift ja Braun olivat entuudestaan huonoissa väleissä muun muassa siksi, että Braun oli tukenut Kanye Westiä Swiftin ja Westin välisessä aiemmassa kiistassa. Marraskuussa 2019 Swift kertoi Braunin ja Borchettan kieltäneen häntä esittämästä aiempaa tuotantoaan A.M.A.s-gaalassa ja sisällyttämättä kappeleita Netflixillä julkaistavaan dokumenttiin. Hän sai lopulta luvan esittää tuotantoaan ja julkaista kappaleita dokumentissa, mutta kiista oikeuksista jatkui. Huhtikuussa 2020 Swift väitti Braunin julkaisseen vanhoja live-esityksiään ilman hänen lupaansa. Esitykset julkaistiin suoratoistopalveluissa nimellä *Live from Clear Channel Stripped 2008*.

Netflixissä julkaistiin tammikuussa 2020 julkaistiin Swiftin urasta ja elämästä kulissien takana kertova dokumentti *Taylor Swift* – *Miss Americana*. Dokumentissa Swift kertoo muun muassa henkilökohtaisista peloistaan, elämästä julkisuudessa, maineen menetyksestä Kanye Westin kanssa olleen riidan takia ja poliittisen aktivismin aloittamisesta. 

Swift esiiintyi 18. huhtikuuta *One World: Together at Home* -televisio-ohjelmassa, jonka tarkoituksena oli lisätä tietoisuutta ja kerätä varoja koronaviruksen vastaisiin toimiin. Swiftin Pariisissa pitämä konsertti *City of Lover* esitettiin ABC-kanavalla toukokuussa 2020. Konsertti julkaistiin tämän jälkeen Disney+ - ja Hulu-palveluissa.

### 2020: Folklore ja Evermore

Vuonna 2020 Swift vaihtoi tyyliä indie pop- ja folkmusiikkiin ja julkaisi kaksi uutta albumia *[[Folklore (Taylor Swiftin albumi)|Folklore]]* ja *[[Evermore]]*. Swift sai *Folklore*-albumilla kolmatta kertaa vuoden albumin Grammy-palkinnon. Swift palasi popmusiikin pariin vuoden 2022 albumillaan *[[Midnights]]*. Albumin single ”Anti-Hero” nousi listaykköseksi muun muassa Yhdysvalloissa, Kanadassa ja Isossa-Britanniassa ja siitä tuli yksi Swiftin menestyneimpiä kappaleita. *Midnights* palkittiin vuoden albumin Grammy-palkinnolla helmikuussa 2024. Swiftistä tuli ensimmäinen artisti, joka on voittanut kyseisen palkinnon neljä kertaa.

Swift julkaisi kahdeksannen albuminsa *[[Folklore (Taylor Swiftin albumi)|Folklore]]* 24. heinäkuuta 2020. Albumin julkaisusta tiedotettiin vain muutama tunti etukäteen. Swift julkaisi samaan aikaan albumin kanssa musiikkivideon kappaleelle ”Cardigan”. *Folklore* poikkeaa tyyliltään Swiftin aiemmasta tuotannosta, sillä kappaleet ovat tyyliltään indie pop- ja folkmusiikkia. Swift oli säveltänyt ja levyttänyt musiikkia koronaviruskaranteenin aikana. Hän teki yhteistyötä The National -yhtyeen Aaron Dessnerin kanssa. Bon Iver -yhtye vierailee kappaleella ”Exile”. Albumin tuottajina toimivat Swift, Dessner ja Jack Antonoff. Swiftin silloinen elämänkumppani näyttelijä Joe Alwyn osallistui kahden kappaleen kirjoittamiseen käyttäen salanimeä William Bowery. Hänen henkilöllisyytensä paljastui muutama kuukausi albumin julkaisun jälkeen. 

Swift, Dessner ja Antonoff esittivät albumin kaikki kappaleet livenä Dessnerin kotistudiolla marraskuussa. Esitys kuvattiin ja julkaistiin Disney Plus -palvelussa nimellä **'. Kappaleet julkaistiin myös streaming palveluissa. 

Swift jatkoi yhteistyötä Dessnerin, Antonoffin ja Bon Iverin kanssa ja julkaisi seuraavan albuminsa ''[[Evermore]]'' vain viisi kuukautta Folkloren ilmestymisen jälkeen. Levy on samantyylinen kuin Folklore ja Swift on kuvaillut sitä Folkloren ”sisaralbumiksi”. Evermore nousi Yhdysvalloissa Billboard 200 -listan kärkeen. Albumin ensimmäinen single ”[[Willow (Taylor Swiftin kappale)|Willow]]” oli Hot 100 -listan kärjessä viikon, mutta putosi sen jälkeen sijalle 38.

Albumi ''Folklore'' voitti [[Vuoden albumin Grammy-palkinto|vuoden Grammy-albumin palkinnon]] vuoden 2021 Grammy-gaalassa. Swift oli ehdolla yhteensä kuuden Grammy-palkinnon voittajaksi. 

=== 2021: Uudelleen levytetyt albumit ===

Swift ilmoitti levyttävänsä uudelleen kuusi ensimmäistä albumiaan, koska hän ei onnistunut saamaan niiden oikeuksia itselleen Braunin ja Borchettan kanssa olleen kiistan takia. Ensimmäinen uudelleen levytetty kappale, ”[[Love Story (kappale)|Love Story]]”, julkaistiin 12. helmikuuta 2021 nimellä ”Love Story” (Taylor’s Version). Uudelleen levytetty versio Swiftin albumista ''[[Fearless (albumi)|Fearless]]'' julkaistaan 9. huhtikuuta 2021 nimellä ''[[Fearless (Taylor’s Version)]]''. Albumi sisältää uudet levytykset ''Fearless-''albumin kappaleista ja singlestä ”[[Today Was a Fairytale]]” sekä aiemmin julkaisemattomia kappaleita. 

Swiftin vuoden 2014 kappale ”[[Wildest Dreams (Taylor Swiftin kappale)|Wildest Dreams]]” ''1989-''albumilta tuli suosituksi [[Tiktok]]-videosovelluksessa syyskuussa 2021 ja nousi uudelleen listoille. Kappaleen saaman suosion vuoksi Swift julkaisi siitä uuden version ”Wildest Dreams (Taylor’s Version)”. Myöhemmin samana syksyllä myös hänen vanha kappaleensa ”Enchanted” tuli suosituksi Tiktok-videoiden kautta. 

Uudelleen levytetty versio Swiftin albumista ''[[Red (Taylor Swiftin albumi)|Red]]'', nimeltään ''[[Red (Taylor’s Version)]]'', julkaistiin 12. marraskuuta 2021. Albumilla on mukana 10 minuuttia kestävä pitempi versio kappaleesta ”[[All Too Well]]”. ”All Too Well” nousi Yhdysvalloissa Billboard 100 -listan kärkeen. Siitä tuli pisin koskaan listaykköseksi noussut kappale. Aiempi ennätys oli [[Don McLean]]in kahdeksan minuuttia pitkällä kappaleella ”[[American Pie (kappale)|American Pie]]”. Swift julkaisi samana päivänä albumin kanssa ”All Too Well” -kappaleeseen liittyvän lyhytelokuvan. Lyhytelokuva voitti vuoden videon palkinnon MTV Video Awards -gaalassa. 

Swiftin uudelleen levytettyjen albumien suosio on vaikuttanut musiikkiteollisuuteen. Swiftin oma levy-yhtiö Universal muutti uusien artistien sopimuksia niin että aika, jolloin kappaleita ei saa levyttää uudelleen ilman lupaa, on pitempi. Toisaalta artisteille maksetaan isompia tekijänoikeuskorvauksia. Laulaja [[Olivia Rodrigo]] neuvotteli itselleen oikeudet levytysten master-nauhoihin. Useat muut artistit kuten [[Bryan Adams]], [[Ashanti]] ja [[Jonas Brothers]] ovat suunnitelleet levyttävänsä vanhaa tuotantoaan uudelleen.

Swift esiintyi vuonna 2021 vierailevana artistina [[Ed Sheeran]]in kappaleella ”[[The Joker and the Queen]]”. Kesällä 2021 hän julkaisi kaksi kappaletta [[Big Red Machine]] -yhtyeen kanssa. Big Red Machine on Swiftin yhteistyökumppanien Aaron Dessnerin ja Justin Vernonin yhtye.

=== 2022–2023: Midnights ja uudelleen levytetyt albumit ===


Swift levytti uuden folkkappaleen ”[[Carolina (kappale)|Carolina]]” ''[[Suon villi laulu]]'' -elokuvaa varten vuonna 2022. Kappale oli ehdolla muun muassa [[Vuoden laulun Grammy-palkinto|Grammy]]- ja [[Parhaan kappaleen Golden Globe -palkinto|Golden Globe]] -palkintojen voittajaksi. 

Swift palasi popmusiikin ja omaelämäkerrallisten laulujen pariin kymmenennellä uutta musiikkia sisältävällä albumillaan ''[[Midnights]]'', joka ilmestyi lokakuussa 2022. Albumia kuunneltiin Spotifyssa ensimmäisen päivän aikana enemmän kuin mitään muuta albumia aikaisemmin. Albumin ensimmäinen single ”[[Anti-Hero]]” nousi Yhdysvalloissa listaykköseksi ja muita albumin kappaleita suoratoistokuunteluiden ansiosta sijoille 2–10. Swiftistä tuli ensimmäinen artisti, joka piti hallussaan koko listan kymmenen kärkeä. ”Anti-Hero” -kappaleesta tuli yksi Swiftin menestyneimpiä kappaleita. Albumilta on julkaistu singlenä myös kappaleet ”[[Lavender Haze]]” ja ”[[Karma (Taylor Swiftin kappale)|Karma]]”. Karman remix-versiolla on mukana rap-artisti [[Ice Spice]]. Remix nousi Billboard 100 -listan sijalle 2. ''Midnights'' palkittiin vuoden albumin ja parhaan popalbumin Grammy-palkinnoilla helmikuussa 2024. Swiftistä tuli samalla ensimmäinen artisti, joka on voittanut vuoden albumin palkinnon neljä kertaa.
 
Swift aloitti maaliskuussa 2023 ''[[The Eras Tour]]'' - kiertueen. Ticketmaster-yrityksen järjestämässä kiertueen lipunmyynnissä oli suuria ongelmia, jotka johtivat Ticketmasterin ja sen emoyhtiön [[Live Nation Entertainment]]in toiminnan tutkimiseen Yhdysvalloissa. Lippujen ostajat joutuivat jonottamaan jopa yhdeksän tuntia ja kiertue myytiin lähes loppuun ennakkomyynnissä. Asian saama julkisuus nosti osaltaan esille Live Nationin [[monopoli|monopoliaseman]] ja muita väärinkäytöksiä Yhdysvalloissa. [[Yhdysvaltain oikeusministeriö]] alkoi tutkia yrityksen toimintaa. 

Swift esittää kiertueella kappaleita uransa eri vaiheista. Kiertue on saanut paljon huomiota tiedotusvälineissä suosionsa ja spektaakkelimaisen tuotantonsa takia. Konsertti kestää yli kolme tuntia. Kiertue tulee myös Eurooppaan, Etelä-Amerikkaan ja Australiaan. Marraskuuhun 2023 mennessä kiertue oli tuottanut yli miljardi dollaria ja siitä oli tullut kaikkien aikojen tuottoisin kiertue. Kiertueesta kertova konserttielokuva ''[[Taylor Swift: The Eras Tour]]'' tuli elokuvateattereihin 13. lokakuuta 2023. 

Vuoden 2019 ''Lover''-albumin kappale ”[[Cruel Summer (Taylor Swiftin kappale)|Cruel Summer]]” sai suosiota esiinnyttyään kiertueen avausnumerossa. Kappaleesta tehtiin radiosingle kesäkuussa 2023. Lokakuussa 2023 kappale nousi Yhdysvalloissa listaykköseksi konserttielokuvan julkaisun jälkeen.

Swiftin seuraava uudelleen levytetty albumi ''[[Speak Now (Taylor’s Version)]]'' julkaistiin 7. heinäkuuta 2023. Albumi nousi Yhdysvalloissa listaykköseksi ja Swiftistä tuli samalla naisartisti, jolla on eniten listaykköseksi nousseita albumeja (12).

Neljäs uudelleen levytetty albumi ''[[1989 (Taylor’s Version)]]'' julkaistiin 27. lokakuuta. ''1989 (Taylor’s Version)'' on ollut kaupallinen menestys. Sitä myytiin Yhdysvalloissa ensimmäisellä viikolla 1,6 miljoonaa kappaletta, mikä oli enemmän kuin millään hänen aiemmista albumeistaan. Albumin kaikki kappaleet nousivat Billboard 100 -listalle, seitsemän niistä kärkikymmenikköön. Aiemmin julkaisematon kappale ”[[Is It Over Now?]]” julkaistiin radiosinglenä ja nousi Billboard Hot 100 -listan kärkeen.

''[[Time]]''-lehti valitsi Swiftin [[vuoden henkilö]]ksi joulukuussa 2023. Swift on ensimmäinen, joka valittiin ansioistaan taidealalla. Hän on myös ainoa nainen, joka on ollut vuoden henkilön kansikuvassa kaksi kertaa. Swift oli mukana vuoden 2018 numerossa yhtenä ”hiljaisuuden rikkojista”, naisista, jotka olivat raportoneet [[Seksuaalinen häirintä|seksuaalisesta häirinnästä]] ja puolustaneet oikeuksiaan.

Vuonna 2023 Swift aloitti [[The Eras Tour]] -kiertueen, jolla hän esittää kappaleita uransa eri vaiheista. Kiertue on saanut paljon huomiota mediassa suosionsa ja spektaakkelimaisen tuotantonsa takia. Marraskuuhun 2023 mennessä kiertue oli tuottanut yli miljardi dollaria ja siitä oli tullut kaikkien aikojen tuottoisin kiertue. Kiertueesta kertova konserttielokuva ''[[Taylor Swift: The Eras Tour]]'' sai ensi-iltansa lokakuussa 2023.

=== 2024– : ''The Tortured Poets Department'' ===

Swiftin albumi ''[[The Tortured Poets Department]]'' julkaistiin huhtikuussa 2024. Albumi sai [[Spotify]]ssa enemmän kuuntelukertoja kuin mikään aiempi albumi yhden päivän aikana. Albumin standardipainos koostuu 16:sta kappaleesta. Swift julkaisi lisäksi suoratoistopalveluissa albumista ''The Anthology'' -painoksen, jossa on yhteensä 31 kappaletta. Albumi on tyyliltään pääasiallisesti [[synth pop]] -musiikkia. Tuottajana toimivat Swift, Antonoff ja Dessner. Ensimmäinen single albumilta on kappale ”[[Fortnight (kappale)|Fortnight]]”, jolla vierailee laulaja [[Post Malone]]. Albumi rikkoi ''Midnights''-albumin tekemän ennätyksen ja sai [[Spotify]]ssa enemmän kuuntelukertoja kuin mikään aiempi albumi yhden päivän aikana. Kaikki kappaleet nousivat Billboard Hot 100 -listalle, single ”Fortnight” 1. sijalle. Albumi nousi Yhdysvalloissa listaykköseksi ja sitä myytiin ensimmäisellä viikolla 2,6 miljoonaa kappaletta, enemmän kuin mitään hänen aiemmistaan albumeistaan viikon aikana. Elokuussa 2024 Taylor Swiftin Wienin-konsertteihin suunniteltiin terrori-iskuja. Niitä suunnitelleet olivat maahanmuuttajataustaisia 15–19-vuotiaita [[Radikaali islam|radikalisoituneita islamisteja]], joka vannoivat uskollisuutta [[Isis (järjestö)|ISIS-terrorijärjestölle]].

12. elokuuta 2025 Taylor Swift kertoi julkaisevansa kahdennentoista studioalbuminsa ''[[The Life of a Showgirl]]'' 3. lokakuuta 2025. [[IFPI]] nimesi sen vuoden 2025 maailman myydyimmäksi albumiksi.

== Elokuvatyöt ==

Musiikkiuransa lisäksi Swift on esiintynyt näyttelijänä muutamissa elokuvissa sekä ohjannut ja käsikirjoittanut musiikkivideoita. Hän esiintyi [[Cameorooli|cameoroolissa]] [[Brad Paisley]]n musiikivideossa vuonna 2007 ja [[Kellie Pickler]]in musiikkivideossa 2009. Swift teki ensimmäisen televisioroolinsa sarjassa ''[[C.S.I.]]''. Hän vieraili yhdessä sarjan jaksossa vuonna 2009. Samana vuonna hän esitti laulajaa ''[[Hannah Montana: The Movie|Hannah Montana]]'' -elokuvassa.

Vuonna 2010 Swiftillä oli pieni rooli ''[[Ystävänpäivä (elokuva)|Ystävänpäivä]]''-elokuvassa [[Taylor Lautner]]in vastanäyttelijänä. Swiftin ensimmäinen äänirooli oli piirretyssä ''[[Lorax]]'' vuonna 2012. Seuraavana vuonna hän vieraili yhdessä ''[[Kolme miestä ja tyttö]]'' -sarjan jaksossa. Tämän jälkeen hänellä on ollut pieniä rooleja elokuvissa ''[[The Giver]]'' (2014), ''[[Cats (vuoden 2019 elokuva)|Cats]]'' (2019) ja ''[[Amsterdam (vuoden 2022 elokuva)|Amsterdam]]'' (2022). 

Swift on ohjannut useita omia musiikkivideoitaan, yhden musiikkidokumentin ja yhden lyhytelokuvan. Hän ohjasi videon ”[[Mine (Taylor Swiftin kappale)|Mine]]” yhdessä Roman Whiten kanssa vuonna 2010. Vuodesta 2019 lähtien Swift on ohjannut ja käsikirjoittanut useimmat musiikkivideonsa joko yksin tai toisen ohjaajan kanssa. Hän on ohjannut yksin muun muassa musiikkivideot ”[[The Man (Taylor Swiftin kappale)|The Man]]” (2020), ”[[Cardigan (kappale)|Cardigan]]” (2020), ”[[Anti-Hero]]” (2022) ja ”[[I Can See You]]” (2023). Vuonna 2020 hän ohjasi musiikkidokumentin **'. Seuraavana vuonna Swift julkaisi 15 minuutin lyhytelokuvan *All Too Well: The Short Film* albuminsa *[[Red (Taylor’s Version)]]* -julkaisun yhteydessä. Lyhytelokuva toimii samalla musiikkivideona kappaleelle ”All Too Well”. Swift toimi elokuvassa ohjaajana, käsikirjoittajana ja näyttelijänä. Swift on saanut MTV VMA -palkinnot ohjaajana kappaleiden ”The Man” ja ”All Too Well” videoista. 

Joulukuussa 2022 uutisoitiin, että hän oli tehnyt sopimuksen Searchlight Pictures -yhtiön kanssa pitkän elokuvan ohjaamisesta. Swift on lisäksi säveltänyt kappaleita useisiin elokuviin kuten *Hannah Montana* (2009), *[[Nälkäpeli (elokuva)|Nälkäpeli]]* (2012), *Cats* (2019) ja *Suon villi laulu* (2022).

## Palkinnot

Taylor Swift on voittanut uransa aikana satoja musiikki- ja viihdealan palkintoja, muun muassa 14 Grammy-palkintoa, 12 CMA-palkintoa ja Primetime Emmy -palkinnon.. Hänellä on myös paljon palkintoehdokkuuksia. Hän on ollut ehdolla muun muassa parhaan kappaleen Golden Globe -palkinnon voittajaksi. Vuonna 2023 Swift valittiin *Time*-lehden Vuoden henkilöksi.

### Grammy-palkinnot
* 2010: Vuoden albumi (*[[Fearless (albumi)|Fearless]]*)
* 2010: Paras countryalbumi (*Fearless*)
* 2010: Paras naisartistin countryesitys (”White Horse”)
* 2010: Paras countrykappale (”White Horse”)
* 2012: Paras countrysoolokappale (”Mean”)
* 2012: Paras countrykappale (”Mean”)
* 2013: Paras visuaaliseen mediaan kirjoitettu kappale (”Safe & Sound”, The Civil Wars -yhtyeen kanssa)
* 2016: Vuoden albumi (*[[1989 (Taylor Swiftin albumi)|1989]]*)
* 2016: Paras popalbumi (*1989*)
* 2016: Paras musiikkivideo (”Bad Blood”, Kendrick Lamarin kanssa)
* 2021: Vuoden albumi (*[[Folklore (albumi)|Folklore]]*)
* 2023: Paras musiikkivideo (”All Too Well (10 Minute Version) (The Short Film)”)
* 2024: Vuoden albumi (*[[Midnights]]*)
* 2024: Paras popalbumi (*Midnights*)

## Hyväntekeväisyys

Swift tekee hyväntekeväisyystyötä muun muassa lastensairaaloiden, katastrofirahastojen, syöpäpotilaiden ja opetuksen hyväksi. Hän lahjoitti 100&nbsp;000 dollaria Punaiselle ristille Iowan tulvan uhrien hyväksi vuonna 2008. Toukokuussa 2010 Swift lahjoitti 500&nbsp;000 dollaria Tennesseen tulvan uhreille. Syyskuussa 2009 Swift esiintyi BBC:n ”Children in Need” -tapahtumassa ja lahjoitti itse 13&nbsp;000 Englannin puntaa lasten hyväksi toimivalle Children in Need -järjestölle. Swift tekee yhteistyötä sairaiden lasten toiveita toteuttavan Make A Wish -järjestön kanssa ja on tavannut sen kautta henkilökohtaisesti useita fanejaan. Hän on vieraillut sairaaloissa lapsipotilaiden ja haavoittuneiden sotaveteraanien luona. Heinäkuussa 2015 hän lahjoitti yhdelle syöpää sairastavalle fanilleen lähes 50&thinsp;000 euroa hänen syöpähoitoihinsa. 

Swift on tukenut rahallisesti myös kouluja ja kirjastoja. Vuonna 2012 hän lahjoitti neljä miljoonaa dollaria Country Music Hall of Fame and Museumille koulutuskeskusta varten. 

Vuonna 2023 Swift on lahjoittanut rahaa paikallisiin ruokapankkeihin kaikissa *The Eras Tour* -kiertueen konserttipaikoissa. Tämä lisäsi myös muiden lahjoitusten määrää. Hän lahjoitti suuria bonuksia kiertueen rekkakuskeille. Suurimmat lahjoitukset olivat 100 000 dollaria.

Swift on esiintynyt useissa hyväntekeväisyyskonserteissa ja julkaissut hyväntekeväisyyssinglejä. Tammikuussa 2010 Swift esitti Better Than Ezra -yhtyeen kappaleen ”Breathless” *Hope for Haiti* -hyväntekeväisyyskonsertissa, jolla kerättiin rahaa Haitin maanjäristyksen jälkeisiin avustustoimiin. Konsertin esitykset julkaistiin albumina, jonka tuotot menivät hyväntekeväisyyteen.

Vuonna 2012 Swift kirjoitti kappaleen ”Ronan”, joka kertoi tositarinan 4-vuotiaasta syöpään menehtyneestä Ronan-pojasta. Laulu perustui Ronanin äidin Maya Thompsonin blogiin. Hän esitti laulun televisiossa hyväntekeväisyyskonsertissa. Kappale julkaistiin singlenä, jonka tuotot menivät syöpäjärjestöille. 

Koronaviruspandemian alkuaikoina huhtikuussa 2020 Swift oli mukana *Together at Home* -televisio-ohjelmassa, jolla kerättiin rahaa pandemian vastaisiin toimiin. Swift esitti ohjelmassa pianolla kappaleen ”Soon You’ll Get Better”, jonka hän oli alun perin kirjoittanut äitinsä taistelusta syöpää vastaan. Audio esityksestä julkaistiin suoratoistopalveluissa.

Swift on saanut lasten hyväksi tekemästään työstä Big Help -palkinnon, jonka hänelle antoi Kid Choice -palkintotapahtumassa Michelle Obama. Joulukuussa 2012 hän sai Robert F. Kennedy Center for Justice and Human Rights -säätiön Ripple of Hope -palkinnon työstä ihmisoikeuksien hyväksi.

## Yksityiselämä

### Perhe

Taylor Swiftin perheeseen kuuluvat vanhemmat Scott ja Andrea Swift ja kaksi vuotta nuorempi pikkuveli Austin. Swift osti vanhemmilleen talon Nashvillesta vuonna 2011. Kaikki perheenjäsenet ovat mukana hänen työtiimissään. Scott Swift työskentelee lisäksi investointipankkiirina. Austin Swift on työskennellyt muun muassa näyttelijänä ja tuottajana.

Swift kertoi keväällä 2015 äitinsä Andrean sairastavan syöpää. Andrealta on löydetty myöhemmin myös aivokasvain. Swiftin kappale ”Soon You'll Get Better” kertoo Andrean taistelusta syöpää vastaan.

### Seurustelusuhteet

Swiftin seurustelusuhteet ovat saaneet paljon huomiota mediassa etenkin Yhdysvalloissa. Hän on itse kirjoittanut suhteistaan laulujen sanoituksissa. Swift seurusteli laulaja Joe Jonasin kanssa vuonna 2008 ja näyttelijä Taylor Lautnerin kanssa syksyllä 2009. Hän tapaili muusikko John Mayeria keväällä 2010. Mayerin kappaleen ”Paperdoll” on tulkittu kertovan Swiftistä. Swift ja näyttelijä Jake Gyllenhaal seurustelivat syksyllä 2010. Monet albumin *[[Red (Taylor Swiftin albumi)|Red]]* kappaleista käsittelevät tätä suhdetta.

Swift seurusteli muusikko Harry Stylesin kanssa muutamia kuukausia vuosien 2012–2013 välisenä aikana. Sekä Swift että Styles ovat käsitelleet suhdetta musiikissaan. Styles on sittemmin sanonut olevansa ystäviä Swiftin kanssa. Stylesista erottuaan Swift vietti kaksi vuotta sinkkuna osittain siksi, että hän oli kyllästynyt suhteitaan ja yksityiselämäänsä koskeviin lehtijuttuihin. Swift sanoi pelänneensä, että tämä vie häneltä uskottavuutta muusikkona. 

Swift seurusteli DJ Calvin Harrisin kanssa maaliskuusta 2015 kesäkuun alkuun 2016. Erottuaan Harrisista hän tapaili näyttelijä Tom Hiddlestonia kesällä 2016.

Swift oli parisuhteessa englantilaisen näyttelijä Joe Alwynin kanssa syksystä 2016 kevääseen 2023. He viettivät aikaa sekä Yhdysvalloissa että Isossa-Britanniassa. Swift ja Alwyn tekivät yhdessä musiikkia albumeille *[[Folklore (Taylor Swiftin albumi)|Folklore]]*, *[[Evermore]]* ja *[[Midnights]]*. Alwyn käytti säveltäjänä salanimeä William Bowery, mutta Swift paljasti myöhemmin hänen henkilöllisyytensä. Swift on käsitellyt parisuhdetta useissa kappaleissa vuoden 2017 *[[Reputation]]*-albumista lähtien. Huhtikuussa 2023 parin uutisoitiin eronneen.

Swift seurusteli keväällä 2023 The 1975 -yhtyeen keulahahmon Matthew ”Matty” Healyn kanssa. Pari oli tapaillut lyhyen aikaa jo vuonna 2014.** Swift esitti kappaleensa ”Anti-Hero” ensimmäistä kertaa The 1975 -yhtyeen konsertissa Lontoossa helmikuussa 2023. Swiftin ja Healyn uutisointiin seurustelevan toukokuun alussa 2023. Parin suhde sai paljon mediahuomiota ja kritiikkiä Healyn julkisuuskuvan ja provosoivien tempausten takia. *[[TMZ]]* raportoi parin eronneen kesäkuussa 2023. Swift kirjoitti suhteesta vuoden 2024 albumillaan *[[The Tortured Poets Department]]*.

Swift on seurustellut amerikkalaisen jalkapallon pelaaja Travis Kelcen kanssa heinäkuusta 2023 lähtien. Heidän suhteensa on herättänyt paljon huomiota Yhdysvalloissa Swiftin alettua käydä Kelcen otteluissa. Kelce on myös nähty Swiftin konserteissa. Swiftin kappaleen "The Alchemy" on tulkittu kertovan Kelcestä.
Elokuussa 2025 hän meni kihloihin Kelcen kanssa.

### Ystävyyssuhteet

Laulaja Selena Gomez on yksi Swiftin läheisimmistä ystävistä ja he ovat esiintyneet yhdessä. Laulaja Ed Sheeran on Swiftin läheinen ystävä ja yhteistyökumppani. Swift ja Sheeran ovat kirjoittaneet ja levyttäneet yhdessä duetot ”Everything Has Changed” ja ”Run” ja esiintyneet yhdessä Swiftin *[[The Red Tour|Red]]*-kiertueella, jossa Sheeran oli lämmittelijänä.
 Sheeran esiintyy myös Swiftin kappaleella ”End Game”. Swift puolestaan vierailee Sheeranin kappaleen ”The Joker and the Queen” remix-versiolla. 

Swiftin muita ystäviä ovat muun muassa näyttelijäpariskunta Blake Lively ja Ryan Reynolds, malli Gigi Hadid ja muusikko Jack Antonoff, jonka kanssa hän on tehnyt myös ammatillista yhteistyötä. Abigail Anderson, jonka kanssa Swift ystävystyi lukiossa, on esiintynyt hänen musiikkivideoillaan ja oli kerran hänen seuralaisenaan Grammy-gaalassa. 

Vuosina 2014–2016 Swift liikkui isossa julkisuudesta tuttujen naisten ystäväporukassa, johon kuuluivat muun muassa Swift, Gomez, Hadid, huippumallit Karlie Kloss, Martha Hunt ja Cara Delevingne, muusikko Lorde sekä näyttelijä Lena Dunham. Ryhmä hajosi, kun Swift vetäytyi vuodeksi julkisuudesta vuonna 2016.

### Lemmikit

Taylor Swift omistaa yhteensä kolme kissaa. Hänellä on kaksi Scottish fold -kissaa, Meredith Grey ja Olivia Benson. Meredith on nimetty *[[Greyn Anatomia]]* -sarjan ja Olivia *[[Kova laki: Erikoisyksikkö]]* -sarjan henkilön mukaan. Vuonna 2019 hän adoptoi ragdoll-rotuisen kissan Benjaminin, joka oli esiintynyt hänen kappaleelleen ”Me!” tehdyssä musiikkivideossa.

### Varallisuus ja asuminen

Swift on asunut Tribecan kaupunginosassa New Yorkissa keväästä 2014. Hän omistaa myös talot Beverly Hillsissä  ja Watch Hillissä Rhode Islandilla sekä asunnon Nashvillessa. Swift asui osan aikaa vuokralla Lontoossa seurustellessaan englantilaisen Joe Alwynin kanssa vuosina 2016–2023.

Talouslehti *[[Forbes|Forbesin]]* mukaan Swift tienasi 57 miljoonaa dollaria vuonna 2012 ja hänen tulonsa ovat nousseet vuosittain. Vuoden 2015 parhaiten tienaavaksi julkkispariskunnaksi valittiin Swift ja hänen silloinen poikaystävänsä Calvin Harris. Vuonna 2022 Swift tienasi 92 miljoonaa dollaria muun muassa tulevan kierteensa ja albumiensa myynneistä. Vuonna 2023 hänen tulonsa kasvoivat *[[The Eras Tour]]* -kiertueen ja useiden albumijulkaisujen ansioista. Lokakuussa 2023 uutisoitiin, että hänestä on tullut miljardööri.

Swiftistä tuli syksyllä 2024 maailman rikkain muusikkonainen. Hänen omaisuutensa on 1,6 miljardia dollaria, eli noin 1,45 miljardia euroa.

### Politiikka

Swift on ottanut kaksi kertaa kantaa Yhdysvaltain presidentinvaaleihin. Vuonna 2020 Swift ilmoitti julkisesti kannattavansa demokraattipuolueen ehdokasta Joe Bidenia presidentiksi, ja vuonna 2024 hän ilmoitti kannattavansa demokraattipuolueen Kamala Harrisia. Vuonna 2024 Swift jakoi ilmoituksensa ohella linkin, jonka avulla pystyi rekisteröitymään äänestäjäksi. Sivustolla vieraili Swiftin jakaman linkin kautta 338&nbsp;000 ihmistä päivän aikana.

### Oikeudenkäynti David Muelleria vastaan

Vuonna 2017 Taylor Swift kävi oikeutta KYGO-radiokanavan entistä DJ:tä David Muelleria vastaan. Mueller oli ahdistellut häntä seksuaalisesti vuonna 2013 ennen konserttia. Hän oli tarttunut Swiftiä vaatteiden alta takapuolesta, kun heistä oli otettu yhteiskuva. Swift valitti tapahtuneesta Muellerin työnantajalle, joka irtisanoi Muellerin. Mueller nosti Swiftiä vastaan oikeusjutun, jossa hän syytti tätä irtisanomisesta. Kanteessa mainittiin vastaajina myös Taylor Swiftin äiti Andrea Swift ja radion yhteistyöhenkilö Frank Bell. Swift teki vastakanteen, jossa hän syytti Muelleria ahdistelusta ja vaati korvaukseksi symbolista yhtä dollaria. Oikeus päätti jutun vuonna 2017 Swiftin hyväksi. Tapauksen ansiosta Swift oli osa *[[Time]]*-lehden juttua, jossa seksuaalisesta ahdistelusta puhuneet naiset valittiin ”vuoden henkilöiksi”.

## Diskografia

### Studioalbumit
* *[[Taylor Swift (albumi)|Taylor Swift]]* (2006)
* *[[Fearless (albumi)|Fearless]]* (2008)
* *[[Speak Now]]* (2010)
* *[[Red (Taylor Swiftin albumi)|Red]]* (2012)
* *[[1989 (Taylor Swiftin albumi)|1989]]* (2014)
* *[[Reputation]]* (2017)
* *[[Lover (albumi)|Lover]]* (2019)
* *[[Folklore (Taylor Swiftin albumi)|Folklore]]* (2020)
* *[[Evermore]]* (2020)
* *[[Midnights]]* (2022)
* *[[The Tortured Poets Department]]* (2024)
* *[[The Life of a Showgirl]]* (2025)

### Uudelleen levytetyt studioalbumit
**[[Fearless (Taylor’s Version)]]* (2021)
**[[Red (Taylor’s Version)]]* (2021)
**[[Speak Now (Taylor’s Version)]]* (2023)
**[[1989 (Taylor’s Version)]]* (2023)

## Filmografia
Swiftin julkaisemat musiikkivideot ja konserttielokuvat pääartikkelissa *[[Taylor Swiftin diskografia#Videot|Taylor Swiftin diskografia]]*.

## Kiertueet

* *[[Fearless Tour]]* (2009–2010)
* *[[Speak Now World Tour]]* (2011–2012)
* *[[The Red Tour]]* (2012–2013)
* *[[The 1989 World Tour]]* (2015)
* *[[Reputation Stadium Tour]]* (2018)
* *[[The Eras Tour]]* (2023–2024)

## Yhtye

### Yhtye
* Taylor Swift – laulu, piano, kitara
* Mike Meadows – kitara, koskettimet, sello, harmonikka, mandoliini, taustalaulu, yhtyeen johtaja
* Max Bernstein – kitara, koskettimet, steel-kitara, yhtyeen johtaja
* Paul Sidoti – kitara
* Amos Heller – basso, keyboard bass
* Matthew Billingslea - rummut
* Karina DePiano – koskettimet, piano

### Taustalaulajat
* Melanie Nyema – taustalaulajien johtaja 
* Kamilah Marshall – taustalaulajien tanssin johtaja
* Elliot Nicole Woodford
* Jeslyn Gorman

### Entiset jäsenet
* David Cook – koskettimet, yhtyeen johtaja
* Al Wilson – rummut
* Grant Mickelson – kitara
* Ben Clark – banjo
* Caitlin Evanson – viulu, kitara, taustalaulu
* Emily Poe – viulu 
* Liz Huett - taustalaulu

## Katso myös
* Luettelo Taylor Swiftin kappaleista

## Lähteet

## Aiheesta muualla

* Kotisivut 
* 
* Taylor Swift AllMusic-sivulla
* Taylor Swiftin diskografia Discogs-sivustolla